Λουδοβίκος του Σαιν-Πολ

Ο Λουδοβίκος , γαλλ. Louis (1418 - 19 Δεκεμβρίου 1475) από τον Οίκο του Λουξεμβούργου ήταν κόμης του Σαιν-Πολ, Λινύ, Μπριέν & Κονβερσάνο. Έγινε κοντόσταυλος (στρατάρχης) της Γαλλίας.

 Ήταν ο πρωτότοκος γιος του Πέτρου Α΄ κόμη του Σαιν-Πολ, Λινύ, Μπριέν & Κονβερσάνο και της Μαργαρίτας των Μπω/Μπάλτσο, κόρης του Φραγκίσκου δούκα της Άντρια. Τον μεγάλωσε ο θείος του Ιωάννης Β΄ και τον έκανε κληρονόμο των κτήσεών του, αλλά όταν εκείνος απεβίωσε το 1441, ο Κάρολος Ζ΄ Βαλουά της Γαλλίας κατάσχεσε τις κτήσεις τού Ιωάννη Β΄. Ο Λουδοβίκος προσέγγισε τον βασιλιά και ζήτησε το Λινύ και το Γκιζ. Ο Κάρολος Ζ΄ του απέδωσε το Λινύ, αλλά το Γκιζ το διεκδικούσε ο Κάρολος Βαλουά-Ανζού κόμης του Μαιν. Συμφωνήθηκε ο Κάρολος να νυμφευτεί την Ισαβέλλα, αδελφή του Λουδοβίκου, η οποία έλαβε την κυριότητα του Γκιζ ως προίκα. Η μεγαλύτερη αδελφή του Ζακέττα (Ιακωβίνα) παντρεύτηκε τον Ιωάννη Λάνκαστερ δούκα του Μπέτφορντ και έτσι ο Λουδοβίκος υποστήριζε τους Λάνκαστερ (με σύμβολο το ερυθρό ρόδο) εναντίον των Γιορκ (λευκό ρόδο). Έγινε φίλος με τον διάδοχο Λουδοβίκο (γιο του Καρόλου Ζ΄) και πολέμησαν μαζί στη Φλάνδρα και τη Νορμανδία. Το 1461 ο διάδοχος έγινε βασιλιάς ως Λουδοβίκος ΙΑ΄. Αν και στην εξέγερση του αδελφού αυτού, Καρόλου δούκα του Μπερρύ, ο κόμης του Σαιν-Πολ διοίκησε το στρατό του Καρόλου στη μάχη του Μοντλερύ, ωστόσο ο Λουδοβίκος ΙΑ΄, μετά την ειρήνη στο Κονφλάν τον έκανε κοντόσταυλο (στρατάρχη). Επίσης τον νύμφευσε με τη Μαρία, αδελφή της συζύγου του Καρλόττας της Σαβοΐας. Δεν ήταν πιστός στον βασιλιά και συνωμότησε με τον Κάρολο κόμη του Σαρολαί (μελλοντικός Κάρολος της Βουργουνδίας) και τον Εδουάρδο Δ΄ της Αγγλίας, σύζυγο της Ελισάβετ (κόρης της αδελφής του Ζακέττας). Τέλος συμμάχησε με τον Κάρολο της Βουργουνδίας, ο οποίος ήθελε να μοιράσει τη Γαλλία με τον Εδουάρδο Δ΄ και τους συμμάχους του της Βρετάνης, του Μπουρμπόν, του Νεμούρ, του Μαιν, του Σαιν-Πολ. Όμως ο Εδουάρδος Δ΄ συνήψε συμφωνία με τον Λουδοβίκο Α΄ και ο θυμωμένος κόμης του Λινύ του έγραψε επιστολή κατηγορώντας τον ως δειλό και ανόητο. Ο Εδουάρδος Δ΄ έδειξε την επιστολή στον Λουδοβίκο ΙΑ΄, ο οποίος συνέλαβε τον κόμη του Σαιν-Πολ, τον φυλάκισε στη Βαστίλη και τον καρατόμησε. Ο χρονικογράφος Φιλίπ ντε Κομμύν αναφέρει ότι ο κόμης του Σαιν-Πολ είχε κάνει ό,τι μπορούσε για να αυξηθούν οι εχθροπραξίες μεταξύ του Καρόλου και του Λουδοβίκου ΙΑ΄. Είχε ιερέα του παρεκκλησίου του (1468-72) τον Ζαν Μιελό, γνωστό μεταφραστή, συγγραφέα και γραφέα χειρογράφων. Νυμφεύτηκε πρώτα την Ιωάννα του Μπαρ, κόρη και κληρονόμο του Ροβέρτου κόμη του Μαρλ και Σουασσόν και είχε τέκνα: Ιωάννης απεβ. 1476, κόμης του Μαρλ & Σουασσόν, κυβερνήτης της Βουργουνδίας. Πέτρος Β΄ π. 1440-1482, κόμης του Σαιν-Πολ, Λινύ, Μπριέν. Νυμφεύτηκε τη Μαργαρίτα, κόρη του Λουδοβίκου δούκα της Σαβοΐας (χήρα του Ιωάννη Β΄ Παλαιολόγου μαρκησίου του Μομφερράτου). Ζακελίν απεβ. 1511, παντρεύτηκε τον Φίλιππο Κροΰ κόμη του Πορσιάν. Ελένη απεβ. 1488, παντρεύτηκε τον Ιανό κόμη του Φωσινύ & Γενεύης (γιο του Λουδοβίκου δούκα της Σαβοΐας) Κάρολος 1447-1509, επίσκοπος του Λον. Αντώνιος Α΄ 1450-1519, κόμης του Λινύ, Μπριέν, Ρουσσύ. Φίλιππος, ηγούμενος του Μονσέλ.Το 1462 απεβίωσε η Ιωάννα και το 1466 ο Λουδοβίκος έκανε δεύτερο γάμο με τη Μαρία, κόρη του Λουδοβίκου δούκα της Σαβοΐας και είχε τέκνα: Λουδοβίκος δούκας του Αδρία και της Βενόσα, πρίγκιπας της Αλταμούρα. Ιωάννα, μοναχή στο Γκεντ. Μαργαρίτα απεβ. 1494, ηγουμένη στο Σουασσόν. The Memoirs of Philippe de Commines are a major source on the life of Louis de Luxembourg, Count of Saint-Pol.